Ari Brynjólfsson skrifar 1. maí 2019 09:30 Eiríkur Hjálmarsson , upplýsingafulltrúi OR . Birgir Ísleifur Gunnarsson Veitur , dótturfyrirtæki Orkuveitu Reykjavíkur , er nú í greiningarvinnu á vatnsgjaldi síðustu ára í kjölfar úrskurðar sveitarstjórnarráðuneytisins um að álagning OR á vatn árið 2016 hafi verið ólögmæt . Fulltrúar OR funduðu í ráðuneytinu á mánudaginn vegna málsins . „ Fundurinn í gær var ágætur en okkur finnst afstaða ráðuneytisins til samspils sveitarstjórnarlaganna og laga um vatnsveitur í þessu efni enn óljós , “ segir Eiríkur Hjálmarsson , upplýsingafulltrúi OR . Samkvæmt upplýsingum frá ráðuneytinu óskaði OR eftir leiðbeiningum um vatnsgjald . Þær voru sendar en Orkuveitan mat þær ekki fullnægjandi og óskaði í framhaldinu eftir nánari útskýringum . Eiríkur segir að Veitur muni fylgjast með vinnu ráðuneytisins um gjaldskrár annarra vatnsveitna til að fá gleggri sýn á skilning stjórnvalda á lögunum .